# Ælfric's Lives of Saints/04iul

idvs ianvarii. passio sci̅ ivliani et sponse eivs basilisse.
ivlianvs ƿæs gehaten · sum æðele godes ðegn ·001 on egypta lande · on antiochian þære byrig ·
Se ƿæs æðel-boren of æƿfestum magum ·003 ⁊ on cristes lare ge-læred · fram geogoþe.
Þa ƿolde his fæder · ⁊ his frynd ealle ·005  he ƿifian sceolde þa ða he eahtetyne gæra ƿæs · ac iulianus cƿæð  he cunnian ƿolde his drihtnes ƿyllan hu he ƿolde be him ·
He ƿearð þa ge-bysgod on his ge-bedum seofan niht ·009 bæd þone ælmihtigan crist  he his clænnysse geheolde ·
Ða æt-eoƿde se hælend hine sylfne on sƿefne011 þā æþelan cnihte on ðære eahteoðan nihte · ⁊ cƿæð  he sceolde soðlice underfon mæden him to gemacan · þe hine ne moste ascyrian fram his clænan lufe þe he gecoren hæfde ·
Se hælend him cƿæð to ·016
Ic beo sylf mid þe ·016 ⁊ on þe adƿesce ealle ontendnysse · ⁊  mæden ic ge-bige · eac to minre lufe · ⁊ on eoƿrū bryd-bedde · ic beo eoƿ æt-eoƿed · ⁊ þurh eoƿ me bið ge-halgod manegra oðre clennysse
| ⁊ ic þe under-fo mid ðinū mædene to heofonū ·
Ða aƿóc Iulianus geƿyssod þurh his drihten ·022 cƿæð to his freondum ·  he on-fon ƿolde · mæden him to gemacan · ⁊ hi mycclū þæs fægnodon ·
Þa fundon his magas sum æðel-boren mæden025 basilissa gehaten · ⁊ him þa begeaten ·
Þa ƿurdon gegearcode þa gyftu æfter geƿunan ·027 ⁊ hí butu coman on anum bedde to-somne.
Hƿæt ða iulianus hine georne ge-bæd ·029 to ðam hælende criste ·  he hine geheolde · ƿið ealla ontendnysse · ⁊ yfele costnunga ·
Ða ƿearð  bryd-bed mid bræðe afylled ·032 sƿylce þær lægon · lilie ⁊ rose ·
Ða cƿæð basilissa to þam clænan brydguman ·034
Hit is ƿinter-tid nu ⁊ ic ƿundrie þearle035 hƿanon þes ƿyrt-bræð þus ƿynsūlice steme · ⁊ me nu ne lyst · nanes synscipes · ac þæs hælendes geþeodnysse mid ge-healdenre clennisse ·
Iulianus andƿyrde þam æðelan mædene ·039 þes ƿynsuman bræð þe ðu ƿundrast þearle · næfð nan angin · ne eac nænne ænde ·
Þes bræð is of criste seðe is clænnysse lufigend ·042 gif ƿit þurh-ƿuniað on ansundum mægð-hade · ⁊ hine clænlice lufiað · þonne cume ƿit to his rice · ⁊ ƿit ne beoð to-tƿæmede · ác á to ƿorulde blyssiað ·
Basilissa cƿæð ·  heo on clænū mægð-hade046 þurh-ƿunian ƿolde · for ðam ƿynsuman behate · ⁊ habban  ece lif · ⁊ ðone hælend to bryd-guman ·
Þa clypode iulianus on cneoƿ-gebedū ðus ·049
Confirma hoc deus · quod operatus es in nobis · et reliqua.050
Gefæstna þis hælend ·   ðu on ús geƿyrcst ·051 ⁊ basilissa sona sƿa ge-lice dyde ·
Þa astyrede  bryd-bed · ⁊ beorht leoht þær scéan ·053
| ⁊ crist ƿearð geseƿen mid scinendū ƿerode ·
⁊ his modur maria mid hyre mædenlicum heape ·
Crist clypode þa to ðam clænan cnihte ·056 ⁊ cƿæð  he hæfde ofersƿiðod ƿoruldlice gælsan · ⁊ þone gramlican feond ·
Of marian ƿerode ƿæs þus geclypod ·059
Eadig eart þu basilissa · forþan þe þu gebygdest060 þin mod to halƿendū mynegungū · ⁊ middan-eardlice sƿæsnysse mid ealle forsihst · ⁊ þe sylfe gearcost to ƿuldre ·
Þa cō to ðam bedde boc fram þam hælende ·064 ⁊ tƿegen his halgan mid tƿam cynehelmū · arærdan hi þa úpp · ⁊ heton hí rædan ·
Ða rædde iulianus þas ƿord on þære béc ·067
Se þe for minre lufe middan-eard forsihð ·068 he bið soðlice geteald to þam unbesmitenum halgū · þe næran on heora life besmitene mid ƿifū ·
Basilissa bið geteald to þæra mædena getæle071 þe marian folgiað þæs hælendes meder ·
Æfter þissere rædinge · ⁊ oðrū tihtingū ·073 ge-ƿendon þa halgan to þam hælende úpp ·
Hƿæt þa iulianus ungeƿæmmede heold his bryde ·075 ⁊ hi ƿæron geðeodde mid soðre clænnysse gastlice þeonde on godes geƿytnysse ·
Heora fæderas ƿæron gefyrn cristene ·078
Hit gelamp þa raðe ·  hi of life geƿytan ·079 ⁊ læfdon heora æhta þam æðelū mannū ·
Iulianus þa dælde · be his drihtnes ƿyssunga081 heora land are · þe him læfed ƿæs · ⁊ arærde him mynster ⁊ his mædene oðer ·
He ƿearð þa fæder ofer fæla muneca ·084 ⁊ basilissa modor ofer manega mynecena · ⁊ hí þa gastlican ƿerod under gode geƿyssodon · on dæg-hƿamlicre lare to heora dryhtnes ƿyllan · oþ  se reðe æhtnysse on egypta lande becom · fram þam | ƿel-hreoƿan casere þe ƿæs geciged dioclytianus ·
Þa gebædon · þa halgan hí to þam hælende ·090 ⁊ he him asende þisne frofer þus cƿæðende ·
Eala þu basilissa þine gebedu synd gefyllede092  ealle þine mædenu of middan-earde geƿitað ær ðan þe seo arlease ehtnys · ofer eoƿ be-cume ·  ge ne beon ge-ƿem-mede · þurh ða ƿodan ehteras ·
Hit ƿearð þa gefylled · sƿa sƿa him fore-sæde god ·096  ealle ða femnan þe folgodon basilissan geƿytan of ƿorulde to þam ƿuldor-fullan hælende · ⁊ basilissa siððan soðlice gelaðod · geƿat on mægðhade of middan-earde to criste · ⁊ iulian᷒ mid blisse hí bebyrgde mid his munecum ·
And [sic @ Skeat] he abád on life mid his leofan gebroðrū102 tihtende hí geornlice · to ðam to-ƿerdan gecampe ·
Ða com martianus se man-fulla cƿællere ·104 Into antiochian þære egyptiscan byrig · mid ormettre ehtnysse · fram þam arleasan casere ·
He sette ða gebann þæt nan mann bicgan ne moste ·107 oððe ænig þing syllan buton he onsæged-nysse · geoffrode þam leasū deofol-gyldum · ⁊ his drihten ƿið-soce ·
Him ƿearð þa ge-sæd · be ðam soðan geleafan ·110 þe Iulianus heold mid his halgū gebroðrum · ⁊ sende to ðam heape het hi gebugan to his deofolgyldum · þe læs þe hí for-demede ƿurdon ·
Ac Iulianus ne rohte þæs reðan þyƿrace ·114 ne nan his geferena forht næs on mode · ac ƿæron lust-bære for þone leofan drihten ƿita to þroƿienne · ⁊ eac ƿælhreoƿne deað ·
Þa ge-cyrde se ærendraca · ⁊ þis sæde þam deman ·118
Martianus þa het þone halgan Iulianū119 him to ge-langian to langsumū ƿytum · ⁊ het siððan for-bernan ealle his gebroðra · samod binnan | þam ylcan huse · þe hi heora beda be-eoden ·
Þa ƿearð se halga heap þam hælende ge-offrod ·123 ⁊ þurh  hate fýr to heofonan rice becóm ·
On ðere stoƿe beoð gehælede · gehƿilce untrume ·125 þurh þæra martyra ge-earnunga · þe on þære stoƿe ðroƿodon ·
Hƿæt ða martianus se manfulla cƿellere ·127 hæfde langsū geƿinn · ƿið þone æðelan Iulianū · ⁊ cƿæð  he geare ƿiste his æðelborennysse · ⁊ ic þe for-ði tihte ·  ðu þam godū ge-offrige · æfter þinre gebyrde ·  hi þe blyðe beon ·
Iulianus him sæde · þu eart soðlice ablend132 mid þinre yfelnysse · ⁊ for-þi me þus olæcst ·
Ge habbað manega godas · ⁊ manega gydena ·134 ƿe soðlice ƿurðian ænne soðne god ·
Eoƿer godas synd agotene · oððe agrafene ·136 hu magon hi beon ge-gladode · þurh ænige bigencgas · oþþe þam gemyltsian · þe hí mid ge-dƿylde ƿurðiað ·
Þeos race is sƿiðe lang-sū fullice to gereccenne ·139 ac ƿe hit sæcgað eoƿ on þa scortostan ƿisan ·
Hƿæt þa martianus · het his manfullan cƿelleras ·141 þone halgan beatan mid heardū saglum ·
Þa bærst sum sagol into anes beateres eagan ·142 sƿa  his eage ƿand út mid þam slæge.
Se man ƿæs þam deman þearle nyd-behefe ·144 ⁊ cuð þam casere · ⁊ him eallum ge-cƿeme ·
Ða cƿæð martian᷒ mid mycclū graman ·146 sƿa micel is þin dry-cræft ·  ðu þas dyntas naht ne gefretst · ⁊ þærto eacan ablendst · þone þe þe beaton (sic) sceolde ·
Iulianus þa cƿæð · to þam ƿel-hreoƿan þus ·149
Clypiað to eoƿrū godum · ⁊ to eallum gydenū ·150  hí nu gehælan · þises hæðenan eage · ⁊ gif hí ne magon · ic hine gehæle þurh crist ·
Þa eoden þa hæðen-gyldan · | into heora temple ·153 clypigende hlude · to ðam leasan gode ·
Ða andƿerdan þa deofla · of þam dædan anlicnyssum ·155
Geƿitað frā us · ƿe synd ƿraðe ge-sƿæncte156 ⁊ mid fyre for-numene · for Iulianes intingan · æfre fram ðam dæge þe ge hine ærest dræhton ·
Hú mage ƿé blinde þone blindan ge-hælan ·159
Þa cƿæð Iulianus þe  eal ƿyste ·160 to martiane · mid micelre blisse.
Gang into þinū godum þe hí clypiað to him ·162
Þa eode se ehtere into ðam temple ·163 ⁊ ge-seah þa anlicnyssa ealle to-cƿysede gyldena ⁊ sylfrena · ⁊ sume of smyltinga · Sume of cristallan to-brytte mid ealle ·
Þa sæde martianus  ða soðfæstan godes [sic @ Skeat]167 mid geþylde for-bæron · þone bysmorfullan teonan ·  hí sƿa Iulianum to him ge-bigan mihton ·
He bæd sƿa þeah Iulianum ·  he his ge-beot gelæste ·170 ⁊ þæs cnihtes eage þurh his crist ge-hælde ·
Þa mærcode Iulianus þæs mannes eage ·172 mid cristes rode-tacne · ⁊ se cniht ƿearð ge-hæled · sƿylce his eage nære næfre ær gederod ·
Ða clypode se cniht · ⁊ cƿæð to martiane ·175
Se god is to gelyfanne · þe ða cristenan ongelyfað ·176 ⁊ þine godas synd soðlice deoflu ·
Martianus þa hét hine be-heafdian ·178 forðan þe he gelyfde · on þone lyfigendan god · þe his eage onlihte · ⁊ eac his heortan ·
He het eac gesƿencean mid sƿarū ƿitum ·182 þone halgan Iulianū · ⁊ het hine lædan geond ealle þa burh gebundene mid racen-teagum ·
Martianus hæfde his sunu ær befæst ·184 to ƿoruld-licre lare · ⁊ to uðƿitegunge · on þære ylcan byrig · þe se gebundene eode ·
His nama ƿæs celsus · ⁊ se ge-seah þone halgan ·187 ⁊ hu godes | ænglas him mid flugon · aƿearp þa his lár-bóc · ⁊ mid geleafan arn to þam halgan ƿere · ⁊ his fét gesohte · cƿæð  he ƿiðsoce þā sceand-licū godum · ⁊ crist andette mid ealre heortan ·
Ne mihte hine nan man of þam geleafan gebringan ·193 ne frā Iuliane · þurh ænig þing ateon ·
Þa ƿærð martianus ⁊ eac seo modor195 dreorige on mode · ⁊ heora men ealle · ⁊ martianus befrán þone mæran Iulianum · hƿi ƿoldest þu amyrran min ancennedan sunu · þurh þinne dry-cræft · ⁊ to þinū criste geƿeman ·
Beheald ure sarnysse · ⁊ urne sunu forlǽt ·200 ⁊ ic ðe geþingie to urum kasere ·
Celsus se sunu sæde þam sƿicolan fæder þus ·202
Ic ƿiðsace þe fæder for þinum gedƿylde ·203 ⁊ ic gelyfa on crist þe me gecoren hæfð · ƿitna gif þu ƿylle · mid ƿæl-hreoƿum tintregum þinne agenre (sic) sunu · for þinra goda bigencge ·
Gif þu nelle me of-slean · asend me to þam casere ·207  ic þær deað þroƿige for minū drihtne criste ·
Þa halgan ƿurdon gebrohte on blindum cƿearterne syððan209 be martianes hǽse þær manna lic lagon · þe ƿæran ær acƿealde on ðam cƿearterne gefyrn · þa ƿeollon eall maðon · ⁊ egeslice stuncon ·
Þa fore-sceaƿode godes gifu ·  þær scean mycel leoht ·213 ⁊ se stenc ƿearð aƿend · to ƿynsumū bræðe · ⁊ eall se unƿynsumnyss him ƿearð to blysse ·
Þa cƿædon þa cempan þe se cƿellere gesette ·216 þam halgū to ƿeard-mannum · þæra ƿæron tƿentig ·
Unrihtlic us bið ·  ƿe æft gecyrron ·218 frā þysū beorhtan leohte · to blindum þystrū · frā life to deaðe · fram soðe to leasunga ·
Hi feollon þa ealle to Iulianes fotum ·221 mid ge-leafan herigende þæs hælendes naman ·
Iulianus þa bæd mid | onbryrdnysse his drihten ·223  he fore-sceaƿode hu hi ge-fullode ƿurdon · þær ƿæron binnan þære byrig · seofan gebroðra cristena · þæs caseres cynnes · ⁊ heora fæder ƿæs cristen · þam alyfde se casere heora cristen-dom to healdenne · butan ælcere eht-nysse · for ðam arƿurðan cynne ·
Hi hæfdon ænne mæsse-preost sƿiðe mæres lifes ·229 antonius gehaten · þe him mæssan gesang ·
Þas geneosode se hælend · ⁊ hét hí gan to þam cƿearterne ·231 mid heora mæsse-preoste ·  þa men ƿurdon gefullode ·
Hi eoden þa on niht · ⁊ godes ængel hí lædde ·233 ⁊  cƿeartern geopenade · mid his handa hrepunge ·
Þa sædon þa gebroðra ·  se hælend hi asende ·235 mid heora mæsse-preostæ · þa men to fullienne ·
Iulianus þa sona þæs þancode gode ·237 ⁊ ƿearð þa ge-fullod se fore-sæda cnapa · ⁊ his fæder cempan · on cristes naman endemes ·
Þis ƿæarð [sic @ Skeat] þa ge-cyd · þam cƿellere martiane ·240  þa seofan gebroðra · butan ælcere ehtnysse · ƿoldan for cristes naman on þam cƿearterne þroƿian ·
Þa het se cƿellere hí · of þam cƿearterne gelædan ·243 ⁊ axode hƿi hi ƿoldan butan ehtnysse þroƿian ·
Þa cƿæð se yldesta broðor · to þam arleasan deman ·245
Andsæte bið  treoƿ · þe æfre greƿð · on leafum ·246 ⁊ næfre nænne ƿæstm · his scyppende · ne bringð · sƿa synd ƿe cristene · gif ure cristen-dóm · ne bið acunnod ·
Þa het se cƿellere hi to þam cƿearterne gelædan ·249 ⁊ sende his geƿrit to þam ƿælhreoƿan casere ·
Gehelp urū godum · ⁊ hát to þe gefeccan ·251 þisne dry · Iulianum · þe ure góda anlicnysse · mid ealle to-brytte · ⁊ minne sunu gebygde · fram me to his criste · ⁊ þa seofan cnihtas · þe be þinre leafa lyfedan buton ehtnysse on þyssere byrig for hyra mycclū | gebyrde · þa asende se casere þisne cƿide ongean · gif Iulianus þurh-ƿunað mid his geferum on þysum · nim fela tunnan ⁊ do hí þær on innan · on-æl hi siððan ealle oðrū mannum to bysne ·
And [sic @ Skeat] gif he þurh his dry-cræft  fyr adƿescan mæg ·261 geƿitna hi ealle loca hu þu ƿylle ·
Þa het martianus þa godes menn gefeccan ·263 ⁊ axode Iulianū hƿeðer hí aht smeadon · ymbe hyre agene þearfe · on þære hƿile oðþæt ·
Iulian᷒ sæde · ure geþanc is · sƿa sƿa hit ƿæs ·266 gif þu ænig ƿíte beþohtest · ƿe synd gearƿe to þam ·
Þa mid þyssere spræce · bæron menn on ðære strǽt268 anes hæðenes mannes líc · ⁊ se heard-heorta dema · het beran þone deadan · to his dom-setle · cƿæð þa to Iuliane ·
Eoƿer crist arærde ·271 þa deadan to lífe · lǽt nu gesƿutelian · gif he soð god sy · ⁊ ge þisne aræran ·
Þa and-ƿyrde iulianus · þam arleasan deman ·274
Hƿæt fremað þam blindan seo beorhta sun-beam ·275
Is sƿa þeah tima  godes miht beo gesƿutelod ·276
Iulianus ða hóf to heofonum his eagan ·277 biddende his drihten ·  he þone deadan arærde ·
Þa æfter anre tida · arás se deade ·279 ⁊ clypode ofer eall ·
Eala hu andfæncge gebed ·280 ⁊ hu clæne mægð-hád · is on þisum mæran iuliane ·
Eala hƿider ic ƿæs gelæd · ⁊ hƿanon ic eom nu gebroht ·282
Þa het martianus mid his hosp-ƿordū ·283 þæt he ful sæde his sið him eallum ·
Þa cƿæþ se geeadcucoda · me coman to sil-hearƿan ·285 atelices hiƿes sƿa heage sƿa entes · mid byrnendū eagū · ⁊ egeslicum toðum ·
Heora earmes ƿæron sƿylce ormæte beames ·288 heora claƿa scearpe · ⁊ hi sylfa un-mild-heorta ·
Þas þyllice me tugon to þære sƿeartan helle ·290
Ða mid þam þe iulianus his drihten gebæd ·291  he me eft arærde · þa unrotsodon helƿare
| ⁊ of godes trym-setle · ƿearð þus geclypod ·
Beo se man ongean gelæd · for minum leofan iuliane ·294 nelle ic hine ge-unrotian on ænigū þincge ·
Þa coman tƿegen englas · ⁊ me of ðam deoflum genamon ·296 ⁊ me gebrohtan to life ·  ic nu on god gelyfe · æft̅ minum deaðe · þone þe ic ær ƿiðsóc ·
Þa ƿearð martianus mycclū gedrefed ·299 ⁊ het hi ealle gebringan binnan þam cƿearterne eft · ⁊ het gearcian ða tunnan to heora bærnette · sƿa sƿa se kasere hét · þurh his ærend-geƿrit ·
Þa ƿearð se edcucode man be-tƿux þysum gefvllod ·303 binnan þam cƿearterne · ⁊ gebád mid þam cristenū · oð  martianus hí to þam martyrdome gefette ·
Hi ƿurdon þa gebrohte gebundene on racen-teagū306 ealle to þam tunnum ⁊ to þære ontendnysse ·
Þa cƿæð martianus mid mycelre angsumnysse308 to þam halgū ƿerū · ⁊ to his agenū suna ·
Eala hƿilc anƿilnys ⁊ ge-ortruƿad ƿylla ·310 þurh ða þeos fægre geogað · nu forƿurðan sceall ·
Eala þu iuliane · þe aƿendest minne sunu ·312 sƿa  hé mín ne ræcð ne eac þære meder ·
Þa com seo modor mid mycelre sarnysse ·314 ⁊ ealle hyre hyred-men to þære heofunga · ⁊ manega oðre menn to þære mycclan ƿæfer-syne
Þa cƿæð þæs deman sunu · to his dreorigan fæder ·317
Ne þurfe ge us bemǽnan · ne urne siþ beƿepan ·318 beƿepaþ eoƿ sylfe · ƿe siðiaþ to heofonū · ƿe farað ðurh  fyr unforhte þurh god · ⁊ ƿe ansunde becumað · eft to eoƿrū gesihþū ·
Þonne þu me eft gesihst gesundne of þam fyre ·322
Geþafa  min modor me gespræcan ·323 ⁊ sume þreo niht on minū ræde beon · ic ƿene  þu ne forleosa naðor ne hí ne me ·
Þa ƿearð seo modor on mode geblissod ·326 ⁊ se fæder cƿæð · |  he þæs cnapan ƿillan ƿolde gefremman · gif he of þam fyre come ·
Þa hét se dema his gingran þis dón ·329 ⁊ eode mid his ƿife · aƿeg to his huse · for þan þe hé ne mihte geseon hu his sunu forburne ·
Þa hét se under-gerefa hí ealle ge-bringan332 into ðam tunnū · ⁊ ontendan hí mid acuman · ⁊ mid ƿuda belecgan · sƿa  se líg astah má þone ðryttig fæðma · on þæs folces gesihþe · oð  ád ƿæs for-burnen · ⁊ ealle þa tunnan ·
Ða stodan þa halgan · hale of þam fyre337 glitiniende sƿa sƿa gold · þus herigende god ·
Transiuim᷒ p̅ ignē et aquā · et eduxisti nos in refrigerium ·339
Ƿe ferdon þurh fyr ⁊ ƿæter · ⁊ þu us læddest on celincge ·340
Þis ge-axode se dema · ⁊ þyder efste mid his ƿife ·341 ⁊ æfter langsumre spræce · let þa modor to þam suna · on synderlicre clysincge ·  heo þone sunu gebigde ·
Þa gebædon þa halgan · binnan þam cƿearterne ·344 for  hæðene ƿif ·  se hælend hire gemiltsode ·
Ða ƿearð þær eorð-styrung · ⁊ eall seo stoƿ byfode ·346 ⁊ þær scean mycel leoht · ⁊ mære bræð þær stanc · sƿa   ƿíf ƿundrode · þæs ƿynsuman bræþes · ⁊ cƿǽð  heo næfre ǽr naht sƿilces ne gestunce ·
Þa gelyfde heo sona on þone lifigendan god ·350 ⁊ ƿearð gefullod æt þam fore-sædan preoste · ⁊ fullice ge-cyrred · to ðam soðan geleafan ·
Þa ge-axode se dema þis þus gedon ·353 ⁊ het hi ealle gelædan · to his laðan andƿeardnysse · ⁊ cƿæð to his suna celse mid graman ·
Bæde þu forþi þinre modor spræce ·356  þu hí gebigdest to þinum bigenge fram me ·
Se cnapa þancode gode · þe hí sƿa gebigde358 to his soðan geleafan ·  heo ne losode mid him ·
Þa hét martianus  man hi gelæhte ·360 ac hí | ƿurdon ablende þe  bebod begunnon ·
Æfter þisū hét se heard-heorta dema ·362 beheafdian þa cempan · þe on crist gelyfdan · ⁊ þa seofon gebroðra · he hét ealle forbernan · ⁊ heold gyt þa feoƿer mid þam fore-sædan ƿífe · ƿolde hi gelædan to his leofestan godum þe him to lafe ƿæron · þa ða oðre losodon · þæt hi huru þam godum heora lác geoffrodon ·
He het þa gedæftan ·  deofles templ ·369 ⁊ þa halgan coman þider on bendum · ⁊ ealle þa hæðen-gildan · þe þæs huses gimdon · coman to þam temple · togeanes þam cristenū ·
Þa bed Iulian᷒ gebigedū cneoƿum ·373 mid his ge-ferū · þone heofonlican god ·
 he his mihte gesƿutelode · mannū to geleafan ·375 ⁊  templ to-ƿurpe · mid his aƿyrigedū godū ·
Æfter þære bene to-bærst seo eorðe ·377 ⁊  templ asanc · mid eallum his sacerdū · ⁊ fela þære hæðenra forferdon samod ·
Þa cƿæð Iulianus · to þam cƿellere þus ·380
Hƿær is nu seo fægernys · þines gefrætoƿodan temples ·381 hƿær synd þa anlicnyssa · þe þu onƿuldrodest ·
Sƿa sƿa hí besuncon on ðone sƿeartan grund ·383 sƿa sceole ge hæðene on helle grund besincan · þær bið æfre éce fýr · ⁊ undeadlic ƿyrm · þe eoƿre lichaman cyƿð · ⁊ ge þeah ne sƿeltað · ac bið æfre se lichama ge-edniƿod to ðam ƿitū ·
Þær ge biddað mildsunga · ac eoƿ biþ forƿyrned ·388
Git þa martian᷒ for his manful-nysse ·389 nolde on god gelyfan · ac ƿearð mid graman afylled · ⁊ cƿæð  hé ƿolde ƿrecan his godas ·
Het þa beƿindan heora handa · ⁊ fét ·392 mid gesmyredū flexe · ⁊ fýr under-betan ·
Þa barn  fyr · ⁊ þa bendas samod ·394 ⁊ þære halgena lichaman · belifon · unge-derode ·
Þa ƿolde se man-fulla hi mislice getintregian ·396 ac god hi ahredde · fram þam reðum ƿitū ·
| ⁊ sume eac ablende · of þam bysmor-fullū þenum ·
Þa geseah se arleasa aidlian his smeagunge ·399 ⁊ ƿolde þagyt cunnian anes cynnes ƿite · þurh reþe deor · þa þa his reðnyss ne mihte · þurh manna dæda · gedón sƿa he ƿolde ·
He hét þa gelædan leon · ⁊ beran403 manega ⁊ mycele · to þam halgum martyrū · ac þa reðan deor · ne dorston hi reppan · ác bigdon heora heafda to ðære halgena fotum · ⁊ heora liða liccodon · mid liðra tungan ·
Þa hét martianus his manfullan cƿelleras ·408 þa halgan beheafdian · ⁊ hí þæs fægnodon · þanciende gode · ealra his godnyssa ·
Iulianus þá ⁊ se geonga cniht411 martianes sunu · ⁊ his modor samod. antonius se preost · ⁊ se ge-edcucode man · ƿurdon to-somne · of-slagene for criste · ⁊ ferdon mid ƿuldre · to þam ƿelƿillendan hælende ⁊ to heora geferum þe him fore-stopon ·  is basilissa · mid hyre beorhtū mædenū · ⁊ se halga heap · þe on ðam huse for-barn · ⁊ þa tƿentig ƿeard-menn · þe se ƿælhreoƿa be-heafdode · ⁊ þa seofan gebroðra · þe he for-bernan hét · ⁊ hi ealle nu mid gode on ecnysse blyssiað ·
Hit gelamp þa sona · sƿa hí ofslagene ƿæron ·422  mycel líget cóm · ofer þa manfullan hæðenan · ⁊ sƿiðlic eorð-styrung · ⁊ egeslic þunor · sƿa  þæra manfulra mycel dæl · for-ƿearð · ⁊ nan stoƿ ne æt-stód · mid þam stænenū godum · ne nan hæðen-gyld se hagol ne belæfde ·
Þa fleah martian᷒ for nean adyd ·428 ⁊ he ƿearð fornumen · æfter feaƿum dagum · sƿa  ƿurmas crupon cuce of his lice · ⁊ se arleasa ge-ƿát mid ƿite to helle ·
Þæra halgan líc · þurh geleaf-fulle menn ·432 ƿurdon gebyrigde sona mid blisse · binnan godes cyrcan ·
Sy him á ƿuldor on ecere ƿorulde · ƿe cƿeþað. Amen.434